b'\n_START_ARTICLE_\nKeiji Fukuda\n_START_SECTION_\nBiografi\n_START_PARAGRAPH_\nFukudas foreldre var leger; faren emigrerte fra Japan til Vermont i USA under sin utdannelse, og tok etterp\xc3\xa5 arbeid ved et sykehus i Barre i Vermont. Keiji Fukuda tok sin h\xc3\xb8yere utdannelse ved Oberlin College, University of Vermont College of Medicine (1983) og Mount Zion Hospital i San Francisco og ved University of California, Berkeley. Under studiene arbeidet han i en periode blant stammefolk i S\xc3\xb8r-India. _NEWLINE_Han har arbeidet med spedalskhet og tuberkulose, og spesialiserte seg senere i epidemologi i Atlanta. Han er ogs\xc3\xa5 en ekspert p\xc3\xa5 kronisk utmattelsessyndrom._NEWLINE_Han har fokusert p\xc3\xa5 influensa siden 1996, og ledet team som forsket p\xc3\xa5 utbrudd av fugleinfluensa og SARS._NEWLINE_Den 28. april 2009 fastslo han at det allerede var for sent \xc3\xa5 pr\xc3\xb8ve \xc3\xa5 demme opp for en internasjonal spredning av svineinfluensaen som var brutt ut i Mexico.'